**Likumprojekta „Eiropas Atbalsta fonda vistrūcīgākajām personām 2014.-2020.gada plānošanas perioda vadības likums”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Eiropas Atbalsta fonda vistrūcīgākajām personām 2014.-2020.gada plānošanas perioda vadības likums” (turpmāk – likumprojekts) izstrādāts saskaņā ar:1. Eiropas Parlamenta un Padomes 2014.gada 11.marta regulu (ES) Nr.223/2014 par Eiropas Atbalsta fondu vistrūcīgākajām personām (turpmāk– Regula Nr.223/2014);2. Labklājības ministrijas izstrādāto Informatīvo ziņojumu ”Par Eiropas Atbalsta fondu vistrūcīgākajām personām pārvaldības un kontroles sistēmu un ieviešanu Latvijā 2014.-2020.gada plānošanas periodā” (izskatīts Ministru kabineta 2014.gada 3.jūnija sēdē (prot. Nr.31 47.§ 4.punkts). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1.Latvijā un pārējās Eiropas Savienības (turpmāk – ES) dalībvalstīs 2014.-2020.gada plānošanas periodā atbilstoši Regulai Nr.223/2014 (skat. anotācijas I sadaļas 1.punktu 1. apakšpunktu) paredzēts izveidot Eiropas Atbalsta fondu vistrūcīgākajām personām (turpmāk-Fonds). Fondam ir noteikts konkrēts mērķis- mazināt nabadzības smagākās formas, sniedzot nefinansiālu palīdzību vistrūcīgākajām personām- pārtiku un pamata materiālo palīdzību, kā arī nodrošinot sociālās iekļaušanas pasākumus. 2.Pašreiz Latvijā nav tiesiskā regulējuma Fonda vadības un īstenošanas nodrošināšanai, kurā būtu noteikti Fonda vadībā iesaistīto institūciju un finansējuma saņēmēja pienākumi un tiesības, Fonda ieviešanā iesaistīto partnerorganizāciju atlases nosacījumi. Vienlaikus nepastāv kārtība, kādā risināmi strīdi par Fonda īstenošanu un nav tiesiskā regulējuma, kā nodrošināma informācijas atklātība partnerorganizāciju atlases procesā.3.Kaut arī atsevišķas Fonda atbalstāmās darbības sakrīt ar 1987. gadā izveidoto (Latvija pievienojās 2006.gadā) un jau noslēgušos ES pārtikas izdalīšanas programmu vistrūcīgākajām personām, kas tika īstenota ar mērķi lietderīgi izmantot intervences uzkrājumus, izdalot pārtikas produktus vistrūcīgākajām personām, jāatzīmē, ka 2014.-2020.gada plānošanas perioda Fonda darbības programma ir atšķirīga. Paredzētais Fonda vadības un kontroles sistēmas mehānisms tiek veidots balstoties uz jau aprobēto ES fondu vadības un kontroles sistēmu, to vienkāršojot, kā arī piemērojot samērīgu kontroli.4.Fondam kā ES Kohēzijas politikas instrumentam Regulā Nr.223/2014 izvirzītās prasības attiecībā uz finanšu pārvaldību, pārskatu pārbaudi un akceptēšanu, finanšu korekcijām, revīzijas liecībām grāmatvedības uzskaitē, informācijas sistēmas izstrādi un uzturēšanu būtiski neatšķiras no ES fondu vadības un kontroles sistēmas prasībām. Līdz ar to analogām prasībām likumprojektā tiek piedāvāts tiesiskais regulējums, kas pamatā neatšķiras no Eiropas Savienības struktūrfondu un Kohēzijas fonda 2014.-2020.gada plānošanas perioda vadības likumā (turpmāk – ES fondu vadības likums), kas stājies spēkā 2014.gada 10.jūlijā, noteiktā.5.Likumprojekta panti sadalīti piecās nodaļās. Likumprojekta pirmajā nodaļā (vispārīgi noteikumi) iekļauti panti, kas nosaka likuma mērķi (1.pants), likuma darbības jomu (2.pants) un definē Fonda vadību (3.pants).6.Lai izveidotu Fonda vadībai atbilstošu tiesisko regulējumu Latvijā, likumprojekta otrajā nodaļā ir noteiktas Fondu vadībā iesaistītās institūcijas (4.pants), to pienākumi un tiesības. Fonda vadību Latvijā īsteno šādas institūcijas:6.1.vadošā iestāde (Labklājības ministrija);6.2.sadarbības iestāde (Sabiedrības integrācijas fonds – turpmāk SIF);6.3revīzijas iestāde (Finanšu ministrija);6.4.sertifikācijas iestāde (Labklājības ministrija).7.Likumprojekts paredz skaidri nodalīt vadošās iestādes un sadarbības iestādes pienākumus(5.un 6.pants), lai novērstu funkciju dublēšanos, kā arī izslēdzot interpretācijas iespējas par funkciju pārdali un atbildībām. Turklāt likumprojektā ietvertās normas ir papildinātas ar atsaucēm uz konkrētiem Regulas Nr. 223/2014 pantiem, lai veidotu skaidrāku likuma un regulas sasaisti.8.Jāatzīmē, ka likumprojektā ir noteikts vadošās iestādes un sadarbības iestādes funkcionālās padotības regulējums (6.pants) nosakot, ka sadarbības iestāde atrodas labklājības ministra pakļautībā, kurš padotību īsteno ar pilnvarotās amatpersonas (vadošās iestādes vadītāja) starpniecību.9.Ievērojot ES fondu sistēmā pierādīto revīzijas iestādes profesionalitāti un atzītu kompetenci, arī šī Fonda vadības sistēmā kā revīzijas iestāde (7.pants) ar ES fondu sistēmai analogām funkcijām tiek noteikta Finanšu ministrija.Regulas 223/2014 34.panta 2.punkts pieļauj, ka revīzijas veic cita institūcija, revīzijas iestādei nodrošinot tās funkcionālo neatkarību. Līdzīgi arī regulas 223/2014 34.panta 3. punkts nosaka, ka revīzijas iestāde nodrošina, ka revīzijas darbā tiktu nodrošināti starptautiski atzīti revīzijas standarti. To, cik lielā mērā revīzijas iestāde piemēros šīs tiesības, un kā tā nodrošinās procesa uzraudzību tiks noteikts Fonda vadības un kontroles sistēmas pamatprasību (regulas 223/2014 IV pielikuma 14.punkts) ieviešanas gaitā. 10.Būtiska loma pārskatāmu, uz pārbaudāmiem attaisnojošiem dokumentiem balstītu maksājumu pieteikumu sagatavošanā Eiropas Komisijai ir sertifikācijas iestādei (8.pants), par kuru noteikta Labklājības ministrija.11.Iepirkumu uzraudzības birojs (IUB) nav noteikts kā Fonda vadībā iesaistītā institūcija (9.pants), bet nodrošina iepirkumu pirmspārbaužu veikšanu kā preventīvu mehānismu neatbilstību konstatēšanā publisko iepirkumu jomā. IUB veiks iepirkuma dokumentācijas un norises ( Fondā paredzēti 1-2 iepirkumi gadā) pirmspārbaudi un sniegs rekomendējošus atzinumus par to.12.Likumprojekta trešā nodaļa iezīmē fonda ieviešanā iesaistītās institūcijas (12.pants) partnerorganizācijas un finansējuma saņēmēju, kuriem noteiktas konkrētas tiesības, t.i., saņemt Fonda finansējumu, ja izpildīti visi normatīvajos aktos un līgumā vai vienošanās noteiktie īstenošanas nosacījumi, un tiesības saņemt īstenošanai nepieciešamo informāciju. 13.Savukārt, ievērojot uz rezultātu sasniegšanu balstītu fonda īstenošanas pieeju, finansējuma saņēmēja atbildība ir nodrošināt, lai piešķirtais finansējums tiek izlietots saskaņā ar pareizas finanšu pārvaldības principu un lai Fonda atbalsta ietvaros veiktie izdevumi būtu tieši saistīti ar mērķu sasniegšanu. (24.pants).Ievērtējot, ka Sabiedrības integrācijas fonds veic gan sadarbības iestādes, gan finansējuma saņēmēja pienākumus, likumprojektā paredzēta funkciju nodalīšanas principa ievērošana (24.panta 4.punkts). Skaidrojam, ka saskaņā ar regulas 223/2014 32.panta 7.punktu vadošā iestāde, attiecīgi arī sadarbības iestāde, kurai vadošā iestāde, uzticējusi atsevišķu uzdevumu veikšanu, var būt finansējuma saņēmējs, nodrošinot funkciju attiecībā uz finanšu pārvaldību un kontroli pienācīgu nošķiršanu.Pamatojoties uz minēto, SIF ir finansējuma saņēmējs, kurš nodrošina pārtikas un pamata materiālās palīdzības preču iepirkumu, savukārt SIF kā sadarbības iestāde nodrošina finanšu pārvaldību un kontroli. 14. Likumprojektā vairāki panti (13.līdz 23.pants) saistīti ar partnerorganizācijām, par kurām Fondā var kļūt biedrības, nodibinājumi, reliģiskas organizācijas, kā arī pašvaldības vai to iestādes. Partnerorganizācijas ir tās, kas nodrošina pārtikas un preču izdalīšanu trūcīgiem iedzīvotājiem, īsteno papildpasākumus. Kārtību, kādā organizē partnerorganizāciju atlasi noteiks Ministru kabinets (11.panta 3. apakšpunkts), paredzot, ka14.1 sadarbības iestāde ne vēlāk kā mēnesi pirms iesnieguma iesniegšanas beigu termiņa publicē oficiālajā izdevumā „Latvijas Vēstnesis” paziņojumu par partnerorganizāciju atlases izsludināšanu un norādi uz tīmekļa vietni, kurā publicēts partnerorganizācijas atlases nolikums;14.2.partnerorganizācijas atlases nolikumā iekļauti partnerorganizācijas atlases kritēriji. Par būtisku informāciju izvērtējot pretendentus (19.pants) uzskatāma jebkura nepatiesa informācija, kas saistīta ar atlases kritērijiem un ir ietekmējusi vai varēja ietekmēt pretendentu novērtējumu un atlases rezultātu;14.3 sadarbības iestāde izstrādā partnerorganizācijas atlases komisijas nolikumu;15.Ar pienācīgā kārtībā atlasītām partnerorganizācijām atkarībā no to juridiskā statusa tiks slēgti civiltiesiski līgumi (ar juridiskām personām) vai vienošanās par darbību īstenošanu (ar publiskām personām) (17.panta otrā un trešā daļa).16.Ņemot vērā, Regulā 223/2014 noteikto vienkāršoto izmaksu piemērošanu partnerorganizāciju administratīvajiem izdevumiem un papildpasākumu nodrošināšanai Ministru kabinets tiek pilnvarots noteikt minēto izmaksu piemērošanas nosacījumus un kārtību (11.pants). Vienkāršoto izmaksu piemērošana ir mehānisms administratīvā sloga mazināšanai gan atbalsta saņēmējiem, ļaujot vairāk fokusēties uz rezultātu sasniegšanu, gan arī uzraugošajām iestādēm, kurām nav nepieciešams pārbaudīt visu darbības dokumentāciju.17.Likumprojektā skaidri definēti gadījumi kad sadarbības iestādes izveidotai komisijai (15.pants) jānoraida partnerorganizācijas pretendenta iesniegums, izslēdzot to no atlases (16. un 19.pants). Informāciju par 16.panta 1.punkta a) b) c) gadījumiem sadarbības iestāde var iegūt no Iekšlietu ministrijas IC (soda reģistra), savukārt informāciju par 2.punkta gadījumiem no Uzņēmuma reģistra18.Sadarbības iestādes lēmumus par iesniegumu noraidīšanu vai aizliegumu uz laiku piedalīties atlasē varēs apstrīdēt vadošajā iestādē. Lēmumu pieņems vadošās iestādes vadītājs, pamatojoties uz iesniegumu izskatīšanas komisijas atzinumu. Minētais lēmums attiecībā uz juridiskām personām būs administratīvais akts, bet attiecībā uz publiskajām personām – pārvaldes lēmums (17.pants). Lēmumu par apstrīdēto administratīvo aktu varēs pārsūdzēt administratīvajā tiesā, lēmums par apstrīdēto pārvaldes lēmumu nebūs pārsūdzams tiesā (20.pants). Minēto lēmumu izskatīšana komisijā veicinās vienādas pieejas esamību pret pretendentiem, partnerorganizācijām un finansējuma saņēmēju un dos iespēju labāk uzraudzīt sadarbības iestādei deleģēto funkciju izpildes kvalitāti.19.Likumprojekta ceturtā nodaļa paredz skaidru kārtību, kādā risināmi strīdi par Fonda darbības īstenošanu, nošķirot gadījumus, kad partnerorganizācija ir biedrība, nodibinājums, reliģiska organizācija un strīdus par līguma izpildi varēs risināt tikai civiltiesiskā kārtībā (25.pants) no gadījumiem, kad strīdu risināšanā iesaistās vadošā iestāde (26.pants).20.Lai novērstu dažādu interpretējumu attiecībā uz informācijas pieejamību par partnerorganizācijas atlases iesniegumiem, vērtēšanu un pieteikumu apstiprināšanu, likumprojektā piektajā nodaļā noteikts skaidrs informācijas atklātības regulējums. Lai veicinātu atklātību un caurspīdīgumu Fonda ieviešanā, likumprojektā noteikts plašāks sabiedrībai pieejamās informācijas apmērs. Pašvaldību un pašvaldību iestāžu iesniegumi partnerorganizāciju atlasei būs vispārpieejamā informācija. Minētā informācija būs pieejama Informācijas atklātības likumā un Regulas Nr.223/2014 32.panta 2.punktā noteiktajā apjomā un kārtībā pēc iesnieguma iesniegšanas beigu datuma (izņemot vērtēšanas materiālus, kas būs pieejami pēc lēmuma spēkā stāšanās). Savukārt informācija par biedrību, nodibinājumu, reliģisku organizāciju iesniegtajiem un apstiprinātajiem iesniegumiem tādā pašā apjomā un kārtībā būs pieejama pēc lēmuma par iesnieguma apstiprināšanu, apstiprināšanu ar nosacījumu vai noraidīšanu spēkā stāšanās (28.pants). 21.Ievērojot, ka likumprojekts paredz tikai vispārēju regulējumu saistībā ar Fonda vadību un ieviešanu, likumprojektā (11.pants) ietverts deleģējums Ministru kabinetam noteikt īpašus detalizētākus noteikumus par Fonda atbalsta gala saņēmējiem, pārtikas un preču saturu un kvalitātes prasībām, kā arī kārtību, kā Fonda vadībā iesaistītās institūcijas nodrošina Fonda ieviešanu un uzraudzību, skatīt anotācijas IV nodaļu. |
| 3. | Projekta izstrādē iesaistītās institūcijas | Labklājības ministrija, Sabiedrības integrācijas fonds, Finanšu ministrija, Iepirkumu uzraudzības birojs. |
| 4. | Cita informācija | Nav. |

|  |
| --- |
|  |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tieša ietekme- Fonda vadībā iesaistītās institūcijas- Labklājības un Finanšu ministrija, Sabiedrības integrācijas fonds un Fonda ieviešanā iesaistītās institūcijas- finansējuma saņēmējs un partnerorganizācijas;Netieša ietekme- Fonda atbalsta gala saņēmēji, kas ir zemu ienākumu mājsaimniecības. |
| 2. | Tiesiskā regulējuma ietekme uz tautsaimniecību un administratīvo slogu | 1.Likumprojekta ieviešanai plānotas Fonda investīcijas 41milj. euro apmērā laika posmā no 2014. līdz 2020.gadam, piemērojot „n+3” īstenošanas principu. Tiesiskais regulējums neparedz tiešu ietekmi uz tautsaimniecību, bet tas saistīts ar ieguldījumiem nabadzības mazināšanas un sociālās iekļaušanas jomā. Kaut arī pārtikas produktu izdalīšana vistrūcīgākajiem iedzīvotājiem nevar redzami mainīt kopējo dziļas materiālās nenodrošinātības rādītāju, tomēr var atvieglot vistrūcīgāko iedzīvotāju un mājsaimniecību budžeta slogu, vienlaikus sniedzot ieguldījumu līdzsvarota uztura nodrošināšanai. Nemainīgi augstais dziļas materiālās nenodrošinātības rādītājs pamato nepieciešamību turpināt pārtikas nodrošināšanas aktivitātes vistrūcīgākajiem iedzīvotājiem, tās papildinot ar pamata materiālās palīdzības preču izdalīšanu ģimenēm ar bērniem, izmantojot šim mērķim Fonda finansējumu. 2. Likumprojektā tiek precīzi noteiktas vadošās iestādes deleģētās funkcijas sadarbības iestādei, nodrošinot funkciju nedublēšanos, kā arī izslēdzot interpretācijas iespējas attiecībā uz funkciju pārdali un atbildībām. Fonda vadībā iesaistītajām institūcijām netiek uzlikti nekādi papildus nosacījumi, kas nebūtu kā minimālie noteikti regulā Nr.233/2014 vai tās deleģētajos un īstenošanas aktos. Plānotā e-pārvaldības sistēma būtiski samazinās jebkādu administratīvo slogu, nav paredzēta nekāda dokumentu dublēšana, ja informācija pieejama Fonda informācijas sistēmā.3. Arī Fonda īstenošanas fāzē tiek minimizēts papildus administratīvais slogs iesaistītajām partnerorganizācijām. Pašvaldību sociālie dienesti jau šobrīd vērtē personas (ģimenes) ienākumu un materiālā stāvokļa līmeni saskaņā ar normatīvajiem aktiem sociālo pakalpojumu un sociālās palīdzības jomā un izsniedz izziņu par personas atbilstību trūcīgas vai maznodrošinātas personas (ģimenes) statusam. Tādējādi šīs izziņas izmantošana, lai saņemtu Fonda līdzfinansēto palīdzību, neradīs papildu administratīvo slogu. Savukārt gadījumos, kad persona formāli neatbilst trūcīgas vai maznodrošinātas personas statusa piešķiršanai, bet ģimene vai atsevišķi dzīvojoša persona ir nonākusi krīzes situācijā, pašvaldības sociālais dienests sniedz izziņu, norādot, ka personai ir nepieciešama tūlītēja palīdzība ārkārtas situācijas risināšanai. |
| 3. | Administratīvo izmaksu monetārs novērtējums | 1.Fonda vadības un kontroles sistēmas nodrošināšanai 2014.-2020.gada plānošanas periodā tiek paredzēti 2.4 milj. euro. Minētais finansējums tiek plānots saskaņā ar Regulas Nr.223/2014 27.panta ceturto daļu, kas nosaka atbalsta Fondu vadībai limitu līdz 5%, papildus plānojot nacionālā līdzfinansējuma daļu 15% apmērā. 2.Fonda administratīvo izdevumu ietvaros finansējums paredzēts šādu Regulas Nr.223/2014 noteikto prasību izpildei :1. sagatavošanās darbības Fonda ieviešanai- darbības programmas izstrāde, saskaņošana, ex-ante novērtējuma veikšana, ārējo un iekšējo normatīvo aktu, vadlīniju un procedūru izstrāde, pārvaldības un kontroles sistēmas apraksta izstrāde un atbilstības novērtēšana, Fonda informācijas sistēmas izveide u.c. Sagatavošanās darbību izdevumi attiecināmi, ja tie atbalsta saņēmējam radušies un apmaksāti pēc 2013.gada 1.decembra. Situācijā, ja no Eiropas Komisijas tiks saņemti līdzekļi par veiktajām izmaksām 2013.gada decembrī, Labklājības ministrija nodrošinās minēto līdzekļu ieskaitīšanu valsts pamatbudžeta ieņēmumos;
2. Fonda pārvaldība- partnerorganizāciju atlase, informācijas, konsultāciju un, nepieciešamības gadījumā, apmācību nodrošināšana partnerorganizācijām, darbības programmas grozījumu sagatavošana sociāli ekonomiskās situācijas izmaiņu gadījumā, ārējo un iekšējo normatīvo aktu, vadlīniju un procedūru pilnveide atbilstoši nepieciešamībai vai kontrolējošo iestāžu ieteikumiem;
3. Fonda finanšu pārvaldība un kontroles – iekšējās kontroles vides prasību izpildes nepārtraukta nodrošināšana, risku pārvaldība un krāpšanas risku apkarošanas pasākumi, izdevumu attiecināmības pārbaude, revīzijas liecību nodrošināšana, pārvaldības deklarāciju un gada kopsavilkumu sagatavošana, maksājumu pieteikumu sagatavošana un apliecināšana, sistēmas auditu veikšana, deklarēto izdevumu un gada noslēguma kontu revīzija, revīzijas stratēģijas, atzinumu un kontroles ziņojumu sagatavošana, datorizētas izdevumu, maksājumu, atgūto un atgūstamo summu uzskaites nodrošināšana;
4. Fonda uzraudzība un novērtēšana – datu reģistrēšana un datorizētas uzglabāšanas nodrošināšana par katru darbību, ikgadējo un noslēguma ziņojumu sagatavošana, deleģēto funkciju izpildes uzraudzība, darbības programmas lietderības un efektivitātes novērtēšana, galīgo saņēmēju strukturēta apsekojuma organizēšana;
5. Informācijas nodrošināšana par Fonda atbalstītajiem pasākumiem, informāciju jo īpaši adresējot vistrūcīgākajām personām un sabiedrībai kopumā.

Fonda tehniskās palīdzības finansējuma plānošanu pa gadiem un pa Fonda pārvaldībā un kontrolē iesaistītajām iestādēm koordinēs Fonda vadošā iestāde, ņemot vērā katrai iestādei noteiktās funkcijas, amatpersonām (darbiniekiem) noteikto mēnešalgu un prognozēto noslodzi. Lai nodrošinātu elastīgu un atbilstošu tehniskās palīdzības finansējuma plānošanu, plānots izmantot daļslodzes darba laika uzskaiti. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.gads** | Turpmākie trīs gadi (euro) |
| **2015.gads** | **2016.gads** | **2017.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | ***0*** | ***0*** | ***+ 4 626 865*** | ***+5 628 647*** | ***+5 741 220*** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | ***0*** | ***0*** | ***+4 626 865*** | ***+5 628 647*** | ***+5 741 220*** |
| 1.2. valsts speciālais budžets | ***0*** | ***0*** | ***0*** | ***0*** | ***0*** |
| 1.3. pašvaldību budžets | ***0*** | ***0*** | ***0*** | ***0*** | ***0*** |
| 2. Budžeta izdevumi: | ***+131 394*** | ***+2 928*** | ***+ 6 499 198*** | ***+6 631 637*** | ***+6 766 725*** |
| 2.1. valsts pamatbudžets, t.sk. Labklājības ministrijas budžeta apakšprogrammā 70.22.00. Eiropas Atbalsta fonda vistrūcīgākajām personām (2014-2020) pasākumu īstenošanaSabiedrības integrācijas fonda budžeta apakšprogrammā 70.22.00. Eiropas Atbalsta fonda vistrūcīgākajām personām (2014-2020) pasākumu īstenošanaFinanšu ministrijai | ***+131 394******+67 596******+63 798*** | ***+2 928******+2 928*** | ***+6 499 198*** | ***+6 631 637*** | ***+6 766 725*** |
| 2.2. valsts speciālais budžets | ***0*** | ***0*** | ***0*** | ***0*** | ***0*** |
| 2.3. pašvaldību budžets  | ***0*** | ***0*** | ***0*** | ***0*** | ***0*** |
| 3. Finansiālā ietekme: | ***-131 394*** | ***-2 928*** | ***-1 872 333*** | ***-1 002 990*** | ***-1 025 505*** |
| 3.1. valsts pamatbudžets | ***- 131 394***  | ***-2 928*** | ***-1 872 333*** | ***-1 002 990*** | ***-1 025 505*** |
| 3.2. speciālais budžets | *0* | ***0*** | ***0*** | ***0*** | ***0*** |
| 3.3. pašvaldību budžets  | *0* | ***0*** | ***0*** | ***0*** | ***0*** |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | ***0*** | ***0*** | ***0*** | ***0*** |
| ***0*** | ***0*** | ***0*** | ***0*** |
| ***0*** | ***0*** | ***0*** | ***0*** |
| 5. Precizēta finansiālā ietekme: | X | ***0*** | ***0*** | ***0*** | ***0*** |
| 5.1. valsts pamatbudžets | ***0*** | ***0*** | ***0*** | ***0*** |
| 5.2. speciālais budžets | ***0*** | ***0*** | ***0*** | ***0*** |
| 5.3. pašvaldību budžets  | ***0*** | ***0*** | ***0*** | ***0*** |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Skatīt 6.1. un 6.2. apakšpunktus. |
| 6.1. detalizēts ieņēmumu aprēķins | Ieņēmumos 2015.gadam tiek plānoti 4 626 865 euro, 2016.gadā 5 628 647 euro un 2017.gadā 5 741 220 euro. Tiek paredzēti avansa maksājumi no Eiropas Komisijas 2015.gadā - 11% jeb 4 512 692 no Fonda kopējā finansējuma apjoma un 114 173 euro ieņēmumi no prognozētajām atmaksām par 2014.gadā veiktajiem izdevumiem no Eiropas Komisijas, 2015.gadā prognozējot atmaksas 85% no Fonda darbības uzsākšanai paredzētajiem izdevumiem 2014.gadā (134 322 \*85%=114 173,70 euro).  |
| 6.2. detalizēts izdevumu aprēķins |  Regulā Nr.223/2014 paredzēts un Latvijai iezīmēts finansējums 36 400 000 euro (2011.gada cenās), ko piešķir vienādos (1/7) ikgadējos maksājumos 2014.-2020.gada periodā, summu indeksējot par 2% gadā. Tādējādi kopējais plānotais Eiropas Atbalsta fonda piešķīrums Latvijai ir 41 024 469 euro faktiskajās cenās.Fonda piešķīrums Latvijai plānots 2015.gadā 5 628 647 euro, 2016.gadā 5 741 220 euro, 2017.gadā 5 856 045 euro.Bez tam, tiek paredzēts nacionālais līdzfinansējums 15% apmērā, līdz ar to budžetā nacionālā līdzfinansējuma nodrošināšanai būs nepieciešami izdevumi, attiecīgi 2015.gadā 993 291 euro, 2016.gadā 1 013 157 euro un 2017.gadā 1 033 420 euro apmērā. Plānotie izdevumi 2015.gadā 6 630 592 euro, 2016.gadā 6 763 031 euro un 2017.gadā 6 898 119 euro.Atbilstoši Fonda vadošajā iestādē saņemtajiem EK komentāriem par Fonda darbības programmu, pārtikas un pamata materiālās palīdzības iepirkuma administrēšanas izdevumi nav attiecināmi no Fonda finansējuma. Ņemot vērā, ka ikgadēji ir nepieciešams viens pārtikas un viens pamata materiālo preču iepirkums, kuru saturs un atbilstošie kvalitātes kritēriji var mainīties atbilstoši ikgadējai analīzei un informācijas izvērtējumam par situāciju valstī, lai nodrošinātu iepirkumu īstenošanu, ikgadēji divu lielo iepirkumu administrēšanai Sociālās integrācijas fondam nepieciešams paredzēt papildus 0.5 amatu vietas un valsts budžeta līdzekļus vecākā eksperta 0.5 slodzei (44;2A saime, 10 mēnešalgas grupa). Līdz ar to 2015. un turpmākajos gados ik gadu papildus nepieciešamie izdevumi atlīdzībai 8 654 euro (t.sk. atalgojums 7 002 euro) (aprēķins: 1 167euro x 0,5slodzes x 12 mēneši = 7 002euro + 1 651.77euro (VSAOI 23.59%) = 8 653.77 euro). Vecākais eksperts ne tikai izstrādās iepirkuma procedūras dokumentāciju un organizēs iepirkumus, bet arī veiks līgumu izpildes kontroli un uzraudzību visā līgumu izpildes termiņa laikā. Neattiecināmie izdevumi pārtikas un pamata materiālās palīdzības iepirkuma administrēšanai un to apmērs, nepārsniedzot šajā anotācijā norādīto apmēru, tiks noteikts, izstrādājot Ministru kabineta noteikumus par Fonda vadības nodrošināšanas kārtību, kādā valsts budžetā plāno līdzekļus Fonda ieviešanai, tai skaitā, nosakot, ka neattiecināmie izdevumi tiks segti no 80.00.00 programmas. |
| 7. Cita informācija | Lai nodrošinātu Fonda darbību īstenošanai nepieciešamā finansējuma pieejamību un nepārtrauktību, valsts budžeta līdzekļi Fonda darbību (materiālā palīdzība, papildpasākumi un tehniskā palīdzība) īstenošanas priekšfinansēšanai tiks plānoti Fonda vadībā un kontrolē iesaistīto institūciju budžetā kā dotācija no vispārējiem ieņēmumiem saskaņā ar normatīvajiem aktiem par valsts budžeta pieprasījuma izstrādāšanas un iesniegšanas pamatprincipiem.Fonda darbības programmas projektā ”Darbības programma pārtikas un pamata materiālās palīdzības sniegšanai vistrūcīgākajām personām 2014.-2020.plānošanas periodā” norādīts Fonda finanšu piešķīrums 41 024 469 euro un nacionālais līdzfinansējums 7 239 613 euro, tai skaitā 2014.gadā kopējais prognozētais finansējums 6 492 096 euro. Fonda piešķīrums ir izmantojami trīs gadu laikā pēc piešķiršanas gada (‘N+3’ princips). Ņemot vērā, ka Fonda Darbības programma vēl nav apstiprināta, 2014.gadā no valsts budžeta plānots priekšfinansēt tikai Fonda darbības sagatavošanas izdevumus 134 322 euro apmērā, līdz ar to 2014.gada Fonda darbības programmas projektā ”Darbības programma Eiropas Atbalsta fonda vistrūcīgākajām personām īstenošanai 2014.-2020.” norādītais un neapgūtais Fonda piešķīrums 6 357 774 euro apmērā tiks pārplānots un izmantots atbilstoši mērķim, pārplānojot to uz tālākiem gadiem (2021.g).Pašreiz tiek precizēti nosacījumi Fonda tehniskās palīdzības attiecināmām izmaksām, kas tiks iekļautas starpresoru vienošanās starp Fonda vadībā un kontrolē iesaistītajām institūcijām atbilstoši institūciju veicamajām funkcijāmLīdz ar to attiecībā uz finansējuma nodrošināšanu Fonda īstenošanai sadalījumā pa institūcijām 2015.gadā un turpmākajos gados, tiks noteikta Ministru kabineta noteikumu, par Fonda vadības nodrošināšanas kārtību, kādā valsts budžetā plāno līdzekļus Fonda ieviešanai, anotācijā.Finansējuma pieprasījums tiks virzīts atbilstoši likumprojekta „Par valsts budžetu 2015.gadam” un likumprojekta “Par vidēja termiņa budžeta ietvaru 2015., 2016. un 2017.gadam” sagatavošanas gaitai, koordinēti iesniedzot priekšlikumus Fonda īstenošanas nodrošināšanai.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Likumprojektā, lai nodrošinātu Fonda vadību, ir ietverts pilnvarojums Ministru kabinetam noteikt:1. ģimenes (personas), kurām ir tiesības saņemt Fonda finansētu pārtiku un pamata materiālās palīdzības preces un piedalīties papildpasākumos;
2. satura un kvalitātes prasības Fonda finansētām pārtikas un pamata materiālās palīdzības precēm, to uzglabāšanas un izdalīšanas kārtību;
3. partnerorganizāciju atlases kritērijus un kārtību, kādā organizē partnerorganizāciju atlasi un izvērtē partnerorganizācijas pretendenta atbilstību šā likuma 16.pantā noteiktajiem izslēgšanas noteikumiem;
4. līgumu vai vienošanos par pārtikas un pamata materiālās palīdzības preču izdalīšanu un papildpasākumu īstenošanu saturu, to noslēgšanas un grozījumu izdarīšanas un izbeigšanas kārtību;
5. izmaksu attiecināmības un vienkāršoto izmaksu piemērošanas nosacījumus un kārtību;
6. kārtību, kādā valsts budžetā plāno līdzekļus Fonda ieviešanai;
7. kārtību, kādā pārbauda maksājuma pieprasījumus, veic maksājumus un sagatavo Eiropas Komisijā iesniedzamo maksājuma pieteikumu un kontu slēgumu;
8. kārtību, kādā veic pārbaudi pārtikas un pamata materiālās palīdzības preču izdales vietās;
9. risku vadības, dubultfinansēšanas risku novēršanas un krāpšanas apkarošanas pamatprincipus;
10. kārtību, kādā ziņo par Fonda ieviešanā konstatētajām neatbilstībām, noraksta, ietur vai atgūst neatbilstoši veiktos izdevumus, kā arī piemēro proporcionālo finanšu korekciju;
11. kārtību, kādā nodrošina revīzijas iestādes funkcijas Fonda vadībā;
12. Fonda informācijas sistēmas izveidošanas un izmantošanas kārtību un Eiropas Komisijas elektroniskās datu apmaiņas sistēmas izmantošanas kārtību.

Ministru kabineta noteikumus paredzēts izdot līdz 2014.gada 31.decembrim. |
| 2. | Atbildīgā institūcija | Labklājības ministrija |
| 3. | Cita informācija |  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2014.gada 11.marta regula (ES) Nr.223/2014 par Eiropas Atbalsta fondu vistrūcīgākajām personāmRegulā nav noteikts termiņš, kādā jāpieņem nacionālie normatīvie akti Eiropas Atbalsta fonda ieviešanai. |
| 2. | Citas starptautiskās saistības | Nav |
| 3. | Cita informācija | Nav |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2014.gada 11.marta regula (ES) Nr.223/2014, par Eiropas Atbalsta fondu vistrūcīgākajām personām |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 11. pants | 11.panta 12punkts | Ieviests daļēji, MK noteikumos paredzētajā Fonda informācijas sistēmas izveidošanas kārtībā tiks noteikta datu uzkrāšana dzimumu griezumā, kuru pēc partnerorganizāciju atskaitēm nodrošinās sadarbības iestāde. Atbildīgā institūcija – LM. | Likumprojekts neparedz stingrākas prasības |
| Regulas 5.panta 12.punkts | 11.panta 2.punkts | Ieviests daļēji, MK noteikumos paredzētajās satura un kvalitātes prasībās Fonda finansētajai pārtikai tiks noteiktas kvalitātes prasības, kas atbilst ES tiesību aktiem par patēriņu produktu drošību. Atbildīgā institūcija – LM sadarbībā ar ZM. | Likumprojekts neparedz stingrākas prasības |
| Regulas 19.panta 2.,3.un 5. punkts | 5.panta 2.daļas 6.punkts; 6.panta 3.daļas 2.punkts | Ieviests pilnībā | Likumprojekts neparedz stingrākas prasības |
|  |  |  |  |
| Regulas 35.pants | 10.panta trešā daļa | Ieviests pilnībā | Likumprojekts neparedz stingrākas prasības |
| Regulas 32.panta 1.punkts | 5.panta otrās daļas 14.punkts | Ieviests pilnībā | Likumprojekts neparedz stingrākas prasības |
|  |  |  |  |
| Regulas 32.panta 2.punkta b) apakšpunkts | 5.panta otrās daļas 14.punkts | Ieviests pilnībā | Likumprojekts neparedz stingrākas prasības |
| Regulas 32.panta 2.punkta c) apakšpunkts | 5.panta otrās daļas 7.punkts; 6.panta trešās daļas 5.punkts | Ieviests pilnībā | Likumprojekts neparedz stingrākas prasības |
| Regulas 32.panta 2.punkta d) un e) apakšpunkts | 6.pants trešās daļas 13.punkts | Ieviests pilnībā | Likumprojekts neparedz stingrākas prasības |
|  |  |  |  |
| Regulas 32.panta 3.punkta a) apakšpunkts | 5.panta otrās daļas 8.punkts; 6.panta trešās daļas 3.punkts | Ieviests pilnībā | Likumprojekts neparedz stingrākas prasības |
| Regulas 32.panta 3.punkta b) apakšpunkts | 6.panta trešās daļas 6.punkts | Ieviests pilnībā | Likumprojekts neparedz stingrākas prasības |
| Regulas 32.panta 3.punkta c) apakšpunkts | 6.panta trešās daļas 4.punkts | Ieviests pilnībā | Likumprojekts neparedz stingrākas prasības |
| Regulas 32.panta 3.punkta d) un e) apakšpunkts | 6.panta trešās daļas 3.punkts | Ieviests pilnībā | Likumprojekts neparedz stingrākas prasības |
| Regulas 32.panta 4.punkta a), b), c) apakšpunkts | 6.panta trešās daļas 7.punkts | Ieviests pilnībā | Likumprojekts neparedz stingrākas prasības |
| Regulas 32.panta 4.punkta d) apakšpunkts | 5.panta otrās daļas 9.punkts; 6.panta trešās daļas 9.punkts | Ieviests pilnībā | Likumprojekts neparedz stingrākas prasības |
| Regulas 32.panta 4.punkta e) apakšpunkts | 5.panta otrās daļas 13.punkts | Ieviests pilnībā | Likumprojekts neparedz stingrākas prasības |
| Regulas 32.panta 5.punkts | 6.panta trešās daļas 7.punkts;5.panta trešās daļas 5.punkts | Ieviests pilnībā | Likumprojekts neparedz stingrākas prasības |
| Regulas 33.pants  | 8.panta otrās daļas 2.punkts | Ieviests pilnībā | Likumprojekts neparedz stingrākas prasības |
| Regulas 33.panta f) apakšpunkts | 8.panta otrās daļas 1.punkts | Ieviests pilnībā | Likumprojekts neparedz stingrākas prasības |
| Regulas 33.panta d), g) un h) apakšpunkts | 6.panta trešās daļas 13.punkts | Ieviests pilnībā | Likumprojekts neparedz stingrākas prasības |
| Regulas 34.pants | 7.panta otrās daļas 8.punkts; 11.panta 11.punkts | Ieviests pilnībā. MK noteikumos paredzēta detalizētāka kārtība, kādā revīzijas iestāde veic savus pienākumus. Atbildīgā institūcija – LM. | Likumprojekts neparedz stingrākas prasības |
| Regulas IV pielikums | 7.panta otrā daļas 1.,2.,5.un 6.pants;10.panta pirmā, otrā, trešā daļa | Ieviests pilnībā | Likumprojekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji var līdzdarboties likumprojekta izstrādē, sniedzot atzinumu par to pēc izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti |  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Labklājības ministrija kā vadošā iestāde un sertifikācijas iestāde, Sabiedrības integrācijas fonds kā sadarbības iestāde, Finanšu ministrija kā revīzijas iestāde, Iepirkuma uzraudzības birojs  |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | 1.Fonda vadības sistēmā 2014.-2020.gada plānošanas periodā Labklājības ministrijai noteiktas jaunas Fonda vadošās iestādes un sertifikācijas iestādes funkcijas.2.Sabiedrības integrācijas fonds pildīs sadarbības iestādei deleģētās funkcijas.3.Finanšu ministrija, balstoties uz līdzšinējo pieredzi ES fondu vadības un kontroles sistēmā, nodrošinās revīzijas iestādes funkcijas.4.Sadarbības iestāde būs labklājības ministra funkcionālajā pakļautībā, kas to īsteno ar vadošās iestādes vadītāja starpniecību.5.Jaunajai Fonda vadības un kontroles funkcijai Labklājības ministrijā (vadošai iestādei un sertifikācijas iestādei) paredzētas četras no Fonda tehniskās palīdzības finansētas amata vietas. Funkciju nodrošināšanai un pienācīgai nodalīšanai tiek pieļauts daļslodzes finansējums. Sadarbības iestādē Sabiedrības integrācijas fondā un revīzijas iestādē Finanšu ministrijā plānots iesaistīt esošo personālu, pieļaujot daļslodzes finansējumu, bet nepalielinot kopējo amata vietu skaitu.5.Jaunu institūciju izveide, esošu institūciju likvidācija vai reorga­nizācija nav paredzēta. |
| 3. | Cita informācija | Nav |

Labklājības ministrs U.Augulis

29.08.2014 11:09

4192

L.Grafa

Tālr.67021679,

e-pasts lauma.grafa@lm.gov.lv